Notum sit tam presentibus quam futuris quod ego Odo dux Burgundie in elemosinam contuli monasterio Cisterciensi ob remedium anime mee et parentum meorum Richardum Vaslin de Corcellis quiete et libere possidendum. Et quia facta donatione ante confirmationem prefatam villam de Corcellis domino Hugoni Virgiaci dederam in presentia totius capituli ad precem meam pretaxatus Hugo eandem donationem laudavit et quicquid iuris in eo habebat libere domui Cisterciensi contulit. Actum est istud anno Incarnationis Dominice Mo Co XCo Vo in presentia totius capituli presentibus etiam memorato Hugone Virgiaci, R Vierio Eduensi, Nicholao preposito Argillei. Et ut hec elemosina mea perpetua stabilitate firma perseveret presentem cartulam sigilli mei impressione communivi et pretaxatorum testium appositione roboravi.